...wedla jego chałupy szpacyrowoł...
...kszeft s bótkami...
Szpacyrkym po Cieszynie
“Gdo sie za swoj jynzyk wstydzi
takim niech sie każdy brzidzi”
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Pynto drótów
Przi tym szpacyrowaniu po Cieszynie trzeja też nikiedy dać se pozór i dźwignóć łoczy do góry. Tak żech też zrobił, coby sie podziwać na te chałupe w kierej sie rodził nasz zasłóżóny Cieszyniok Jerzy Trzanowski. Coby ło nim żodyn nie przepómniół i dycki jak bydzie gdo wedla jego chałupy szpacyrowoł, to uwidzi prziszrubowanóm biołóm teblicem w sztyrasta setnóm rocznicem jego narodzynio. Na ni idzie poczytać gdo to był i skyrs czymu patrziło by sie dobrze go spóminać. Gorzij jednakowóż ta chałupa dzisio wyglóndo na winklu, kaj pod wielkim zielónym szyldym wisi pynto wszelijakich drótów i kabli. Możne, że je to jakosi szpecyjalno insztalacyja kiero skuplowano je s wszeckimi bankomatami na świecie i możne aji w Australiji u nich pudzie naciś piniyndzy do swoji szrajtofli. Jedno je jednakowóż pewne, że to pynto drótów wisi uż tam dłógi roki i żodnymu isto łóno nie zawadzo, a zdało by sie, że ty dróty na zicher by uż downo miały skrymbieć. Kapke to je gańba, że tego nie widzóm łojcowie miasta i nie kożóm tego skludzić elektrykorzóm, coby to nie bełkło i nie dej boże cało chałupa nie zgorała. Na prociw jak przeszpacyrujymy przez Stary Targ trefiymy na kszeft s bótkami w kierym downij uż egzystowało moc inkszych kszeftów, a piyrszy ś nich to był kszeft s rozmajtóm oblyczkóm. Nejgorzij dzisio majóm rozmajte cieszyński emigranty kierym roz za kiedy udo sie nawszczywić stare kónty i potym nie wiedzóm kaj sóm, bo uż yno lecy kany eszcze egzystujóm stare kszefty. Siednóć przi piwie uż sie dzisio nie do ani “Pod Jelynim” ani w “Cyntralce” ani w “Zamkowej” ani w”Targowej” ani i u “Filutka”, a lodów zjeś u Ondrzejka, a kawy napić sie w Basztowej.
Mini słownik:
podziwać-popatrzeć,
przepómnioł-zapomniał,
wedla-obok,
prziszrubowali-przykręcili,
skyrs-z powodu,
patrziło by- należałoby,
kaj-gdzie,
pynto-kłąb,
skuplowano-połączona,
naciś- napchać,
szrajtofla-portmonetka,
skludzić-sprzątnąć,
skrymbieć-zbutwieć,
gańba-wstyd,
skludzić-sprzątnąć,
bełkło-zapaliło się,
kszeft –sklep,
lecy kany-gdzieniegdzie,
nawszczywić-odwiedzić
Tóż miyjcie sie wszedcy dobrze i wiesiołego popióntku
szl_Latn pol_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn hau_Latn pol_Latn pol_Latn pol_Latn pol_Latn pol_Latn pol_Latn epo_Latn szl_Latn pol_Latn quy_Latn szl_Latn szl_Latn pol_Latn afr_Latn szl_Latn pol_Latn slv_Latn pol_Latn pol_Latn szl_Latn